**ŠACHMATŲ TURNYRAS**

**LIETUVOS VALSTYBĖS ATKŪRIMO DIENAI PAMINĖTI**

**N U O S T A T A I**

**1. ORGANIZATORIAI. LAIKAS IR VIETA.** Varžybas vykdo Plungės sporto ir rekreacijos centras, Plungės visuomeninis šachmatų klubas „Bokštas“. Turnyro direktorius – Sigitas Kalvaitis. Varžybos vyks 2025 m. vasario 9 d., sekmadienį, adresu Vytauto g. 7, Plungėje. Varžybų pradžia 11.00 val. Numatomas varžybų uždarymo laikas – 15.00 val.

**2. DALYVAVIMO SĄLYGOS, PARAIŠKOS IR REGISTRACIJA.** Turnyre gali dalyvauti visi norintys šachmatininkai. Visas žaidėjų dalyvavimo išlaidas apmoka komandiruojanti organizacija arba patys dalyviai. Varžybų vyr. teisėja – NA Lina Buterlevičienė, teisėjos pavaduotojas NA Sigitas Kalvaitis. Paraiškos dėl dalyvavimo yra siunčiamos vyr. teisėjai Linai Buterlevičienei,
el. pašto adresu: lina.buterleviciene@gmail.com (mob. tel. Nr. +370 647 27775) iki 2025 m. vasario
8 d. imtinai. Paraiškoje prašome nurodyti vardą, pavardę, FIDE ID arba gimimo datą, kontaktinį telefoną ir miestą (klubą). Maksimalus dalyvių skaičius – 50. Pirmenybė teikiama plungiškiams (buvusiems plungiškiams) ir anksčiau užsiregistravusiems dalyviams. Dalyvių registracijos patvirtinimas varžybų dieną nuo 10.00 val. iki 10.45 val. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

**3. LAIKO KONTROLĖ IR REGLAMENTAS.** Turnyras vykdomas šveicariška sistema
7 ratais pagal FIDE greitųjų šachmatų taisykles. Laiko kontrolė: po 8 min. + 3 sek. už kiekvieną padarytą ėjimą. Turnyras registruojamas FIDE reitingų apskaičiavimui.

**4. NUGALĖTOJŲ NUSTATYMAS.** Laimi dalyvis, surinkęs daugiausiai taškų. Taškų lygybės atveju vietos nustatomos pagal šiuos papildomus rodiklius: 1.Buchholco koeficientas (atmetus blogiausią rezultatą); 2. Buchholco koeficientas pilnas; 3. Progreso koeficientas; 4. Arranzo koeficientas; 5. Bergerio koeficientas.

**5. APDOVANOJIMAI.** Turnyro nugalėtojas apdovanojamas taure, o prizininkai – medaliais. Numatomi prizai moterims (merginoms), jaunučiams (2011 m. gimimo ir jaunesniems) ir vaikams (2015 m. gimimo ir jaunesniems). Kiekvienas dalyvis gali laimėti tik vieną (didesnį) prizą.

Turnyro organizatoriai pasilieka teisę įsteigti papildomus prizus ir daryti būtinus pakeitimus.

\_\_\_\_\_\_\_\_\_\_\_\_\_\_\_\_